Как Нова Зеландия печели във войната срещу коронавируса ? Страната предприе мерки отрано и взе решение да ограничи обществото Нова Зеландия се надява да спре развитието на пандемията в страната още преди да е започнало . Първият случай на заразен бе регистриран на 28 март . Оттогава насам правителството взе превантивни мерки да ограничи последиците . На острова живеят 4 , 8 млн . души . До 7 април 2020 са регистрирани 1160 случая на заболели и само един фатален случай . Броят на излекуваните в последните 24 часа е по - голям от броя на новозаразените . Ключът към успеха е стратегията , предприета от министър - председателя Джасинда Ардерн . По данни на „ Вашингтон пост “ в началото на месец март страната инструктира всички туристи да се изолират за 14 дни . На годишна база в Нова Зеландия влизат над 4 млн . туристи . На 19 март страната затвори границите си за международни посетители . Мерките бяха предприети , преди вирусът да започне да се разпространява сред местното население . Още в началото на кризата правителството изпрати силно послание до гражданите да си стоят вкъщи , пише още „ Вашингтон пост “ . Освен това на 23 март бе издадена заповед за спазване на дистанция . С нея местната управа затвори училища и обекти , които не са „ от основна важност “ . Занятията на открито също бяха забранени . Граждани и емигранти получиха субсидии от правителството , с които да улеснят избягването на посещението на работното място . Нова Зеландия възнамерява да запази стриктните мерки поне за един календарен месец . Ако спадът на случаите продължи , страната може да е една от първите , възстановили се от пандемията , задминавайки Европа и САЩ .